<classify> MKUU wa Mkoa wa Dodoma, Dk Binilith Mahenge pichani amewaagiza maofi sa mipango miji na wapima ardhi kutumia ujuzi na utaalamu wao kulisaidia taifa, badala ya kusubiri majengo yasimame ndipo wawavunjie watu.Dk Mahenge alitoa kauli hiyo jana wakati akifungua mafunzo ya siku tatu kwa maofisa mipango miji na wataalamu wa ardhi yaliyoratibiwa na Shirika la African Institution For Capacity Development AICARD na kushirikisha wataalamu hao kutoka mikoa ya Singida, Morogoro, Iringa na Dodoma.Katika hotuba ya Dk Mahenge iliyosomwa na Mkuu wa Wilaya ya Mpwapwa, Jabir Shekimweri, alisema wataalamu hao wanatakiwa kufanya kazi kwa umakini mkubwa kwa kuwa miji mingi inakuwa kwa kasi kutokana na ongezeko la watu. Aliwataka kuongeza kasi ya kupanga miji katika maeneo yote na isiwe mijini pekee kwani hata vijijini kuna ongezeko kubwa la ujenzi wa majengo kutokana na miundombinu kuboreshwa ikiwemo umeme wa Wakala wa Umeme VijijiniREA.Ongezeni kasi ya kupanga miji, watu wamekuza uchumi na wanataka kujenga majengo mazuri, wanashindwa kutokana na kutopangwa kwa miji na hata wakijenga hayana mpangilio mzuri na matokeo yake baadaye wanakuja kuvunjiwa kwa kuambiwa hawajajenga panapostahili,alisema.Aliyataka mashirika yanayotoa elimu kuwashirikisha wenye mamlaka katika halmashauri wakiwemo wakurugenzi kwani ndiyo wenye maamuzi. Alisema lengo la kufanya hivyo ni kuondoa migongano inayotokea kwenye halmashauri kwa kutoelewana kwa wakurugenzi.Naye Mkurugenzi wa AICARD, Profesa Dominick Byarugaba alisema lengo la mafunzo hayo ni kuwakumbusha wataalamu hao wajibu wao katika kipaumbele cha upangaji miji kwa kuwa hakuna maendeleo mazuri miji isipopangwa vizuri. Alisema mafunzo hayo ambayo yamepewa jina la Spatial Planningni moja ya mikakati ya Shirika la AICAD ya kujenga uwezo wa maofisa mipango katika kupambana na umaskini unaotokana na athari zitokanazo na mipango isiyokuwa sahihi.Tumewafundisha Kenya tukaenda Uganda na sasa tupo hapa Tanzania ambapo miji inakuwa kwa kasi kubwa ikiwemo Dodoma, tunaomba mkafanye kazi kubwa katika maeneo yenu na kuwaelimisha na wengine ili tufiki uchumi wa kati na kupunguza kasi ya uhamiaji wa watu kutoka vijijini kwenda mijini,alisema.Kaimu Mkurugenzi wa Mipango kutoka Chuo Kikuu HuriaOUT, Benjamini Mbusu alisema kada ya mipango ndiyo chachu ya maendeleo kwa taifa lolote hasa linalopiga hatua za kimaendeleo kama Tanzania. Mbusu alisema mipango ya kuipanga nchi ikitumiwa vizuri, hakutakuwa na kelele katika maeneo ya miji na miji midogo ambayo ndiyo dira ya maendeleo.  <topic>: KITAIFA 